**Všeobecne záväzné nariadenie č. 7/2023**

**Mestskej časti Bratislava– Podunajské Biskupice zo dňa 12.12.2023**

**o pravidlách času predaja v obchode a času prevádzky služieb**

**v Mestskej časti Bratislava-Podunajské Biskupice**

Miestne zastupiteľstvo Mestskej časti Bratislava-Podunajské Biskupice v zmysle ustanovení § 4 ods. 3 písm. i) zákona č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona č. 377/1990 Zb. o hl. meste SR Bratislave v znení neskorších predpisov a na základe čl. 18 ods. 4 písm. a) a čl. 29 ods. 1 písm. f) Štatútu hl. mesta SR Bratislavy sa uznieslo na tomto všeobecne záväznom nariadení (ďalej len „**VZN**“).

**§1**

**Úvodné ustanovenie**

(1) Toto všeobecne záväzné nariadenie (ďalej len „**nariadenie**“) určuje pravidlá času predaja v obchode a času prevádzky služieb (ďalej len „**prevádzková doba**“) na území Mestskej časti Bratislava - Podunajské Biskupice (ďalej len „**mestská časť**“), okrem prevádzkovej doby trhovísk a predajnej doby pri ambulantnom predaji[[1]](#footnote-1).

(2) Toto všeobecne záväzné nariadenie sa nevzťahuje na podnikateľské činnosti, vykonávané pri predaji na trhoviskách v mestskej časti. Predaj na trhoviskách sa riadi podmienkami určenými trhovým poriadkom.

Na účely tohto nariadenia:

**§2**

**Základné pojmy**

1. Nočným časom je časový úsek dňa od 22.00h do 06.00h[[2]](#footnote-2) nasledujúceho dňa. Ide o časový úsek dňa pre zabezpečenie zdravého a nerušeného pokoja a odpočinku obyvateľov mestskej časti.
2. Čas predaja v obchode a čas prevádzky služieb (ďalej len „**prevádzková doba**“) je časovo obmedzená ohraničená časť dňa, počas ktorej sa vykonáva predaj tovaru alebo sú poskytované služby konečným spotrebiteľom.
3. Hluk je rušivý, obťažujúci, nepríjemný, nežiaduci, neprimeraný alebo škodlivý zvuk, ktorý spôsobuje porušenie povinností a limitov stanovených osobitným predpisom[[3]](#footnote-3).
4. Obchodnou činnosťou je na účely tohto nariadenia najmä kúpa tovaru na účely jeho predaja konečnému spotrebiteľovi (maloobchod).[[4]](#footnote-4)
5. Pohostinskou činnosťou je najmä príprava jedál a nápojov, ak sa podávajú na priamu konzumáciu na mieste.[[5]](#footnote-5)
6. Službou je najmä poskytovanie opráv a údržby vecí, preprava osôb a tovaru, iné práce a výkony na uspokojenie ďalších potrieb.[[6]](#footnote-6)
7. Prevádzkarňou sa rozumie priestor, v ktorom sa prevádzkuje podnikateľská činnosť a na ktorý bolo príslušným stavebným úradom vydané právoplatné rozhodnutie o účele využívania na maloobchod a služby.
8. Prevádzkarňou pohostinskej činnosti mimo bytový dom[[7]](#footnote-7) sa v zmysle nariadenia určuje prevádzkareň, ktorá sa nachádza vo vzdialenosti najmenej sedemdesiat (70) metrov od bytového domu.
9. Prevádzkarňou rýchleho občerstvenia s výdajom občerstvenia cez výdajné okienko priamo na verejne dostupné miesto sa v zmysle nariadenia rozumie výdaj občerstvenia iba cez výdajné okienko a bez možnosti konzumácie občerstvenia v samotnej prevádzkarni.
10. Sezónnym exteriérovým posedením je externé rozšírenie odbytovej plochy na verejnom priestranstve alebo na súkromnom pozemku, alebo nachádzajúcej sa vo dvorných častiach objektov patriace k prevádzkovej jednotke zriadené na území mestskej časti.
11. Podnikateľom je:
    1. osoba zapísaná v obchodnom registri[[8]](#footnote-8)
    2. osoba, ktorá podniká na základe živnostenského oprávnenia[[9]](#footnote-9)
    3. osoba, ktorá podniká podľa osobitných predpisov.
12. Uzavretá spoločnosť je skupina osôb, ktorá sa v prevádzkarni zdržiava so súhlasom oprávnenej osoby.
13. Špecializovanou herňou je herňa prevádzkovaná v zmysle zákona č. 30/2019 Z.z. o hazardných hrách o zmene a doplnení niektorých zákonov, ktorá je umiestnená v oddelených priestoroch a v ktorej poskytovanie alkoholických a nealkoholických nápojov je iba doplnkovou službou.

**§3**

**Všeobecná prevádzková doba obchodných činností**

1. Všeobecná prevádzková doba obchodných živností pri predaji potravinárskeho, priemyselného a spotrebného tovaru sa určuje v dňoch pondelok až nedeľa v čase od 06.00h do 21.00h.
2. Všeobecná prevádzková doba v obchodných domoch, supermarketoch, nákupných strediskách, diskontných predajniach sa určuje v dňoch pondelok až nedeľa v čase od 00.00h do 24.00h.
3. Všeobecná prevádzková doba prevádzkarní obchodnej živnosti pri pohostinskej činnosti sa určuje:
   1. V prevádzkarňach umiestnených v bytových domoch alebo v rodinných domoch v dňoch pondelok až nedeľa v čase od 08.00h do 22.00h
   2. V prevádzkarňach umiestnených mimo bytových domov v dňoch nedeľa až štvrtok od 06.00h do 22.00h a piatok a sobota od 08.00h do 24.00h
   3. V prevádzkarňach rýchleho občerstvenia s výdajom občerstvenia priamo na verejne prístupné miesto v dňoch nedeľa až štvrtok od 06.00h do 22.00h a piatok a sobota od 06.00h do 24.00h.
4. Všeobecná prevádzková doba sezónneho exteriérového posedenia funkčne súvisiaceho s prevádzkarňou (ďalej len „**sezónne exteriérové posedenie**“) sa určuje v dňoch pondelok až nedeľa v čase od 09.00h do 21.30h v období mesiacov apríl až október. V čase od 21.30h do 22.00h prevádzkovateľ zabezpečí presunutie klientov do interiéru prevádzkarne a údržbu exteriérového sedenia.

**§4**

**Všeobecná prevádzková doba činností poskytujúcich služby** Všeobecná prevádzková doba činností poskytujúcich služby sa určuje:

1. U čerpacích staníc pohonných hmôt, ručných autoumyvární a služieb v ubytovacích zariadeniach (hotely, penzióny, ubytovne, motely a kempingy) v dňoch pondelok až nedeľa v čase od 00.00h do 24.00h.
2. U lekární a zdravotníckych zariadení v dňoch pondelok až nedeľa v čase od 00.00h do 24.00h.
3. U ostatných činností poskytujúcich služby v dňoch pondelok až nedeľa v čase od 07.00h do 21.00h.

**§5**

**Všeobecná prevádzková doba výrobných činností**

Všeobecná prevádzková doba výrobných činností sa určuje v dňoch pondelok až piatok od 07.00h do 19.00h a v sobotu od 08.00 h do 19.00h.

**§6**

**Všeobecná prevádzková doba prevádzkarní hazardných hier a obdobných prevádzkarní**

1. Všeobecná prevádzková doba v špecializovaných herniach určených na prevádzkovanie hazardných hier prostredníctvom výherných prístrojov, technických zariadení obsluhovaných priamo hráčmi, telekomunikačnými zariadeniami a videohrami sa určuje v dňoch pondelok až nedeľa v čase od 08.00h do 22.00h.

**§7**

**Ohlásenie prevádzkovej doby**

**a rozhodnutie o sezónnom exteriérovom posedení**

1. Podnikateľ prevádzkovú dobu, ktorú si určí v rámci všeobecnej prevádzkovej doby obchodných činností, činností poskytujúcich služby, výrobných činností a prevádzok herní v zmysle tohto nariadenia alebo jej zmenu písomne ohlási mestskej časti najneskôr desať (10) dní pred zahájením činnosti v prevádzkarni alebo pred uskutočnením zmeny na tlačive „**Ohlásenie prevádzkovej doby v prevádzkarni**“, Príloha č. 1 tohto nariadenia.
2. Podnikateľ v ohlásení uvedenom v Prílohe č. 1 ďalej uvedie obchodné meno, sídlo podnikania, IČO, názov a adresu prevádzkarne a účel jej využitia. Mestská časť ohlásenie prevádzkovej doby podnikateľovi písomne potvrdí.
3. Sezónne exteriérové posedenie funkčne súvisiace s prevádzkarňou na verejnom priestranstve alebo na verejnej zeleni jej zaujatím je možné prevádzkovať na základe súhlasu mestskej časti a po vyrubení miestnej dane mestskou časťou za užívanie verejného priestranstva alebo verejnej zelene. Prevádzkovateľ prevádzkovú dobu sezónneho exteriérového posedenia funkčne súvisiaceho s prevádzkarňou v rámci všeobecnej prevádzkovej doby oznámi mestskej časti na tlačive „**Ohlásenie prevádzkovej doby v prevádzkarni sezónneho exteriérového posedenia funkčne súvisiaceho s prevádzkarňou**“ uvedeného ako Príloha č. 2 nariadenia.
4. Prevádzkovú dobu v zmysle všeobecnej prevádzkovej doby sezónneho exteriérového posedenia v priestoroch prevádzky vo vlastníctve prevádzkovateľa alebo súkromného majiteľa, s ktorým má prevádzkovateľ uzatvorený nájomný vzťah, prevádzkovateľ oznámi mestskej časti na tlačive „**Ohlásenie prevádzkovej doby v prevádzkarni sezónneho exteriérového posedenia funkčne súvisiaceho s prevádzkarňou**“ uvedeného ako Príloha č. 2 nariadenia.

**§8**

**Prevádzková doba nad rámec všeobecnej prevádzkovej doby**

1. Podnikateľ môže činnosti uvedené v § 3 ods. 1, 3 a 4 a § 4, 5 a 6 tohto nariadenia prevádzkovať v prevádzkarni nad rámec všeobecnej prevádzkovej doby (ďalej len „**prevádzková doba nad rámec**“) určenej týmto nariadením len na základe povolenia, uvedeného v Prílohe č. 3 tohto nariadenia „**Žiadosť o povolenie prevádzkovej doby v prevádzkarni nad rámec všeobecnej prevádzkovej doby**“.
2. Na základe schválenia žiadosti o povolenie prevádzkovej doby nad rámec všeobecnej prevádzkovej doby mestská časť vydá povolenie na prevádzkovú dobu nad rámec určený týmto nariadením len na dobu určitú, nie dlhšiu ako jeden rok; mestská časť môže také povolenie vydať aj opakovane. Pri povoľovaní prevádzkovej doby mestská časť vychádza zo žiadosti podnikateľa, aby boli uspokojované požiadavky obyvateľov, prihliada na súhlas vlastníkov a užívateľov bytov tak, aby bolo predchádzané možným negatívnym javom vo vzťahu k obyvateľom mestskej časti.
3. Prevádzková doba nad rámec v zariadeniach pohostinských činností uvedených v § 3 ods. 3 písm. a) môže byť mestskou časťou povolená aj za podmienok, že:
   1. je v nej uskutočňovaná jednorazová akcia (oslava narodením, promócie, svadba a pod.),
   2. akcia sa uskutoční v dňoch piatok alebo sobota a nepresiahne dve (2) hodiny nad rámec všeobecnej prevádzkovej doby stanovenej v nariadení.
4. Prevádzková doba v zariadeniach pohostinských činností uvedených v § 3 ods. 3 písm. b) môže byť mestskou časťou predĺžená nad rámec prevádzkových hodín za podmienok:
   1. Podnikateľ predloží na základe vyžiadania protokol o meraní hluku;
   2. V prevádzkarni a v jej okolí nedochádza dlhodobo k rušeniu nočného pokoja a verejného poriadku zákazníkmi prevádzkarne.
5. Výnimka určenej prevádzkovej doby nad rámec v prevádzkarňach uvedených v § 3 ods. 3 písm. a) a b) je možná v čase do 06.00 h len zo dňa 31.12. na 01.01. každý rok (Silvester) na základe vydaného povolenia.
6. Pri organizovaní neverejnej spoločenskej akcie pre uzavretú spoločnosť v prevádzkarni je podnikateľ povinný písomne požiadať o predĺženie prevádzkovej doby nad rámec najneskôr pätnásť (15) dní pred konaním akcie. Dôvod nesmie byť zameniteľný. Žiadosť je uvedená v Prílohe č. 4 „**Žiadosť o jednorazové predĺženie prevádzkovej doby**“.
7. Mestská časť v prípade, že v období šiestich (6) mesiacov zistí tri (3) opakované a preukázané porušenia nariadenia vo veci času predaja v obchode a času prevádzky služieb súvisiacich s prevádzkarňou a ďalej vo veci:
   1. rušenia nočného kľudu,
   2. rušenia verejného poriadku,
   3. preukázaného prekročenia prípustných hodnôt určujúcich veličiny hluku, infrazvuku a vibrácií pre noc

súvisiacich s prevádzkarňou, oznámi prevádzkovateľovi zánik platnosti rozhodnutia o povolení prevádzkovej doby nad rámec všeobecnej prevádzkovej doby, pokiaľ bolo takéto povolenie vydané. Zánik povolenia prevádzkovej doby nad rámec všeobecnej prevádzkovej doby je účinný dňom jeho doručenia.

1. Porušenia podľa ods. 7 sa preukazujú:
   1. výsledkami a správami z kontrol subjektov oprávnených ku kontrole podľa § 10 nariadenia,
   2. správami od Policajného zboru podanými na základe vyžiadania,
   3. posudkom podaným oprávnenou osobou na meranie hluku, infrazvuku a vibrácií.
2. Mestská časť v prípade opakovaných porušení uvedených v ods. 7 prehodnotí možnosť podania návrhu na zrušenie prevádzkarne podľa osobitného predpisu.[[10]](#footnote-10)

**§9**

**Povinnosti podnikateľa**

1. Označenie prevádzkarne prevádzkovou dobou ustanovuje osobitný predpis.[[11]](#footnote-11)
2. Podnikateľ sa pre ochranu zdravia obyvateľov pred hlukom, infrazvukom a vibráciami riadi osobitným predpisom.[[12]](#footnote-12)
3. Podnikateľ je povinný zabezpečiť, aby bola dodržiavaná určená prevádzková doba.
4. Podnikateľ alebo ním určený zamestnanec k prevádzkovaniu prevádzkarne je povinný po ukončení prevádzkovej doby stanovenej pre prevádzkareň sprístupniť prevádzkareň osobám oprávneným k vykonaniu kontroly dodržiavania tohto nariadenia.
5. Pri dočasnom uzavretí prevádzkarne alebo pri zrušení prevádzkarne sa podnikateľ riadi osobitný predpisom.[[13]](#footnote-13) Zrušenie prevádzkarne podnikateľ oznámi mestskej časti na tlačive uvedenom v Prílohe č. 5 „**Oznámenie o ukončení činnosti v prevádzkarni**“.

**§10**

**Kontrolná činnosť a sankcie**

1. Kontrolnú činnosť nad dodržiavaním tohto nariadenia vykonávajú:
   1. Zamestnanci mestskej časti na základe písomného poverenia,
   2. Mestská polícia hlavného mesta Slovenskej republiky,
   3. Poslanci miestneho zastupiteľstva mestskej časti v rozsahu svojich právomocí daných zákonom č. 369/1990 Zb. o obecnom zriadení v znení neskorších predpisov.[[14]](#footnote-14)
2. Mestská časť môže právnickej osobe alebo fyzickej osobe oprávnenej na podnikanie, ktorá poruší toto nariadenie v ustanoveniach súvisiacich s prevádzkovou dobou uložiť pokutu podľa osobitného predpisu.[[15]](#footnote-15)

**§11**

**Zrušovacie ustanovenia**

Týmto všeobecne záväzným nariadením sa ruší všeobecne záväzné nariadenie č. 3/2022 zo dňa 03.05.2022 o pravidlách času predaja v obchode a času prevádzky služieb na území mestskej časti.

**§12**

**Účinnosť**

1. Všeobecne záväzné nariadenie č. 7/2023 Mestskej časti Bratislava-Podunajské Biskupice bolo schválené Miestnym zastupiteľstvom Mestskej časti Bratislava-Podunajské Biskupice dňa 12.12.2023 Uznesením č. 132/2022-2026
2. Všeobecne záväzné nariadenie č. 7/2023 Mestskej časti Bratislava-Podunajské Biskupice nadobúda účinnosť dňom 01.01.2024.
3. Zmeny a doplnky možno vykonať len Všeobecne záväzným nariadením Mestskej časti Bratislava-Podunajské Biskupice.

Ing. Roman Lamoš, MBA  
starosta

Všeobecne záväzné nariadenie bolo zverejnené na úradných tabuliach mestskej časti:

od: 13/12/2023

do: 28/12/2023

***Príloha č. 1***

**Miestny úrad mestskej časti Bratislava-Podunajské Biskupice, Trojičné nám. 11, 825 61 Bratislava**

**Ohlásenie prevádzkovej doby v prevádzkarni**

**Žiadateľ – FO\*/PO\*\***

**Meno a priezvisko FO:...........................................................**

**Názov a sídlo PO: ...................................................................**

**IČO:..................................................................................................................................**

**Prevádzkareň:.................................................................................................................**

***(uviesť názov prevádzkarne a adresu)***

**Dátum začatia činnosti:..................................................................................................**

**Účel využitia prevádzkarne:..........................................................................................**

**Telefónny kontakt; e-mail: ............................................................................................**

**Prevádzková doba (uviesť hodiny od – do):**

**Pondelok .........................................................**

**Utorok .........................................................**

**Streda .........................................................**

**Štvrtok .........................................................**

**Piatok .........................................................**

**Sobota .........................................................**

**Nedeľa .........................................................**

**V Bratislave, dňa .................................. .........................................................**

**Pečiatka a podpis žiadateľa**

***\*FO – fyzická osoba; \*\* PO – právnická osoba***

***Príloha č.2***

**Miestny úrad mestskej časti Bratislava-Podunajské Biskupice, Trojičné nám. 11, 825 61 Bratislava**

**Žiadosť o vydanie súhlasu na prevádzkovanie sezónneho exteriérového posedenia funkčne súvisiaceho s prevádzkarňou**

**Žiadateľ – FO\*/PO\*\***

**Meno a priezvisko FO:..............................................................................................................**

**Názov a sídlo PO: .....................................................................................................................**

**IČO:...........................................................................................................................................**

**Prevádzkareň:**

**.........................................................................................................................**

***(uviesť názov prevádzkarne a adresu)***

**Účel využitia prevádzkarne: ...................................................................................................**

**Telefónny kontakt; e-mail: ......................................................................................................**

**Obdobie (uviesť dátum od – do):**

**Prevádzková doba *(uviesť hodiny od – do):***

# Pondelok .........................................................

**Utorok .........................................................**

**Streda .........................................................**

**Štvrtok .........................................................**

**Piatok .........................................................**

**Sobota .........................................................**

**Nedeľa .........................................................**

**Plocha (uviesť v m2):..................................................................................................................**

**Počet miest na sedenie:...............................................................................................................**

**Príloha : nákres; súhlas správcu objektu:................................................................................**

**V Bratislave, dňa ..................................**

***\*FO – fyzická osoba; \*\* PO – právnická osoba*..................................................................**

**Pečiatka a podpis žiadateľa**

***Príloha č.3***

**Miestny úrad mestskej časti Bratislava-Podunajské Biskupice, Trojičné nám. 11, 825 61 Bratislava**

**Žiadosť o povolenie prevádzkovej doby v prevádzkarni nad rámec všeobecnej prevádzkovej doby**

**Žiadateľ – FO\*/PO\*\***

**Meno a priezvisko FO:...........................................................**

**Názov a sídlo PO: ...................................................................**

**IČO:......................................................................................................................................**

**Prevádzkareň:......................................................................................................................**

***(uviesť názov prevádzkarne a adresu)***

**Dátum začatia činnosti:........................................................................................................**

**Účel využitia prevádzkarne:..................................................................................................**

**Telefónny kontakt; e-mail: ....................................................................................................**

**Prevádzková doba: (uviesť hodiny od – do)**

**Pondelok .........................................................**

**Utorok .........................................................**

**Streda .........................................................**

**Štvrtok .........................................................**

**Piatok .........................................................**

**Sobota .........................................................**

**Nedeľa .........................................................**

**Prílohy: uvedené v § 7 ods. 2; na základe vyžiadania iné doklady v zmysle § 8 ods. 2 a § 8 ods. 4 písm. a) tohto nariadenia**

**V Bratislave, dňa ..................................**

***\*FO – fyzická osoba; \*\* PO – právnická osoba*........................................................**

**Pečiatka a podpis žiadateľa**

***Príloha č. 4***

**Miestny úrad mestskej časti Bratislava-Podunajské Biskupice, Trojičné nám. 11, 825 61 Bratislava**

**Žiadosť o jednorazové povolenie prevádzkovej doby**

**Žiadateľ – FO\*/PO\*\***

**Meno a priezvisko FO:...........................................................**

**Názov a sídlo PO: ...................................................................**

**IČO:..................................................................................................................................**

**Prevádzkareň:.................................................................................................................**

**(uviesť názov prevádzkarne a adresu)**

**Telefónny kontakt; e-mail: ............................................................................................**

**Akcia pri príležitosti:**

***(uviesť pri akej príležitosti sa akcia koná napr.: svadba, promócia, stužková, rodinná oslava. )***

**Dátum konania akcie: .........................................................**

**Požadovaný čas nad rámec prevádzkovej doby: ...................................................................**

**V Bratislave, dňa ..................................**

**........................................................**

**Pečiatka a podpis žiadateľa**

***\*FO – fyzická osoba; \*\* PO – právnická osoba***

***Príloha č. 5***

**Miestny úrad mestskej časti Bratislava-Podunajské Biskupice, Trojičné nám. 11, 825 61 Bratislava**

**Oznámenie o ukončení činnosti v prevádzkarni**

**Oznamovateľ – FO\*/PO\*\***

**Meno a priezvisko FO:...........................................................**

**Názov a sídlo PO: ...................................................................**

**IČO:.....................................................................................................................**

**Prevádzkareň:.....................................................................................................**

***(uviesť názov prevádzkarne a adresu)***

**Telefónny kontakt; e-mail: .......................................................................................................**

**Dátum ukončenia činnosti v prevádzkarni: ............................................................................**

**Vyrovnanie prípadných záväzkov zabezpečené u:**

**Meno a priezvisko *(firma)*: ............................................................................................**

**Kontaktná adresa: .........................................................................................................**

**Tel. číslo: .........................................................................................................................**

**V Bratislave, dňa ..................................**

**........................................................**

**Pečiatka a podpis žiadateľa**

***\*FO – fyzická osoba; \*\* PO – právnická osoba***

1. Všeobecne záväzné nariadenie č. 2/2015, ktorým sa vydávajú trhové poriadky pre trhoviská a príležitostné trhy na území Mestskej časti Bratislava-Podunajské Biskupíc [↑](#footnote-ref-1)
2. Podľa §2 písm. zh/ Vyhláška MZ SR č. 549/2007 Z.z., ., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí [↑](#footnote-ref-2)
3. Vyhláška MZ SR č. 549/2007 Z.z., [↑](#footnote-ref-3)
4. § 33 písm. a) a § 34 zákona č. 455/1991 o živnostenskom podnikaní v znení neskorších predpisov [↑](#footnote-ref-4)
5. § 38 ods. 1 zákona č. 455/1991 o živnostenskom podnikaní v znení neskorších predpisov [↑](#footnote-ref-5)
6. § 43 zákona č. 455/1991 o živnostenskom podnikaní v znení neskorších predpisov [↑](#footnote-ref-6)
7. § 2 ods. 2 zákona č. 182/1993 Z. z. o vlastníctve bytov a nebytových priestorov v znení neskorších predpisov [↑](#footnote-ref-7)
8. § 2 ods. 2 písm. a) zákona č. 513/1991 Zb. Obchodný zákonník v znení neskorších predpisov [↑](#footnote-ref-8)
9. § 5 ods. 1 zákona č. 455/1991 Zb. o živnostenskom podnikaní v znení neskorších predpisov [↑](#footnote-ref-9)
10. § 58 ods. 2 písm. a) zákona č. 455/1991 Zb. o živnostenskom podnikaní [↑](#footnote-ref-10)
11. § 7 ods. 3 zákona č. 513/1991 Zb. Obchodný zákonník, § 15 ods. 1 písm. c) zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov [↑](#footnote-ref-11)
12. Vyhláška MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí [↑](#footnote-ref-12)
13. § 15 ods. 4 zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov [↑](#footnote-ref-13)
14. § 25 ods. 4 písm. e) zákona č. 369/1990 Zb. o obecnom zriadení v znení neskorších predpisov [↑](#footnote-ref-14)
15. § 28 ods. 2 písm. b) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov [↑](#footnote-ref-15)